Icoana Maicii Domnului “Plângătoarea” de la Boian 
(s.v. 25 septembrie / s.n. 08 octombrie) 

Boianul este o localitate renumită prin mănăstirea de maici la care se află icoana 
făcătoare de minuni a Maicii Domnului, numită „Plângătoare”. În seara zilei de 18 
decembrie 1993, spre sărbătoarea Sfântului Nicolaie, pe când în Biserica din Boian 
se slujea Utrenia, la chemarea preotului în faţa iconostasului „Născătoarea de 
Dumnezeu şi Maica Luminii, cu cântări cinstind-o să o mărim ”, din ochii Maicii 
Domnului de pe icoana iconostasului au început să curgă lacrimi. O săptămână 
întreagă a plâns, iar mai apoi de câteva ori pe săptămână. Cu un an mai târziu a 
început să plângă şi Pruncul din braţele Fecioarei. ÎPS sa Onufrie, arhiepiscopul 
Cernăuţilor şi Bucovinei a verificat faptul şi a constatat că e o minune dumne- 
zeiască, iar icoana a fost canonizată, amintirea ei serbându-se la 25 septembrie. 


Dumnezeu să binecuvânteze cu harul Său pe toţi cei ce cinstesc pe Maica Domnu- 
lui şi i se roagă cu credinţă. 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire. S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Și întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 

Acatistul Maicii Domnului la icoana Plangatoare de la Boian - 25 septembrie - 
slujitor Dani: 
https://www.youtube.com/watch?v=vO0bwHD5C-Ys 

Troparul (glasul 4): Bucură-te, ţinutul Boianului, că nu eşti mai prejos între cetă- 
țile creştineşti, căci întru tine a arătat Domnul icoana făcătoare de minuni a prea 
curatei Maicii Sale, care plânge pentru păcatele noastre, şi cu lacrimile Sale bine- 
cuvântate, din ochii noştri orice lacrimă a şters. 


Condacul (glasul 4): Prin descoperirea la Boian a icoanei Maicii Domnului Cetele 
îngereşti s-au minunat, lumea s-a întărit cu harul Sfântului Duh, sărutând izvorul 
lacrimilor de pe faţa Pruncului Hristos şi a prea curatei Maicii Sale, prin ele că- 
pătând vindecare şi mântuire sufeletelor noastre. 


Mărimuri: Te mărim, te mărim pe tine, Preasfântă Fecioară, şi cinstim icoana ta 
cea sfântă, din care izvorăsc vindecări, celor ce aleargă cu credinţă. 


N&& 
Condacul 1 


Apărătoare Doamnă, pentru descoperirea Sfintei icoanei tale celei din Boian, mul- 
țumire îți aducem ţie noi nevrednicii robii tăi, că ne-ai cercetat prin curgerea lacri- 
milor din ochii tăi de pe icoană şi pentru că ai voit să ne întăreşti în credinţa cea 
adevărată, ca izbăviţi fiind de tot răul, cu lacrimi să-ţi cântăm ţie: Bucură-te, Mai- 
că prea curată că noi suntem rodul lacrimilor tale! 


Icosul 1 

Arhanghelul Gavriil, în Nazaret, ţi-a adus cântare: “Bucură-te, Domnul este cu 
tine!”, iar tu primind Bunavestire, te-ai plecat în faţa lui cu mulţumire şi i-ai răs- 
puns: “lată roaba Domnului, fie mie după cuvântul tău”. Şi noi, după două milenii, 
stând în faţa icoanei tale nou descoperite, cu umilință îți cântăm ţie acestea: 
Bucură-te, Maica Domnului că ne-ai descoperit icoana ta; 

Bucură-te, că printr-însa, Domnul ne-a dat mila Sa; 

Bucură-te, că prin ale tale lacrimi, ne trezeşti şi nouă conştiinţa; 

Bucură-te, că ne-ai aprins iubirea şi ne-ai întărit credinţa; 

Bucură-te, că ne dai nădejde că nu suntem în părăsire; 

Bucură-te, că din păcate şi patimi, ne duci pe calea mântuirii; 

Bucură-te, că nu ne părăseşti, aici în a plângerii vale; 

Bucură-te, Maică prea curată că noi suntem rodul lacrimilor tale! 


Condacul 2 

Știind că noi suntem păcătoşi şi nevrednici de milostivirea ta, ai binevoit să izvo- 
răşti lacrimi din ochi, care se preling pe obrajii chipului tău din iconostasul Bise- 
ricii din Boian, că văzând parohul şi credincioşii minunea aceasta, să cânte cu umi- 
linţă lui Dumnezeu: Aliluia! 


Icosul 2 

Pricina plânsului icoanei tale, vrând să o înţeleagă, parohul a vestit pe arhiereu, 
care de îndată a cercetat icoana şi încredințându-se de adevăr, a hotărât că este fă- 
cătoare de minuni şi i-a alcătuit cântări de laudă, binecuvântând şi îndemnând pe 
toţi să-ţi cânte ţie aşa: 

Bucură-te, că ţinutul nostru cu atâta milă l-ai cercetat; 

Bucură-te, că pentru noi păcătoşii lacrimi din icoană ai vărsat, 

Bucură-te, că lângă Cruce, ai plâns la moartea Fiului tău; 

Bucură-te, Măicuţa noastră că de atunci tot plângi mereu; 

Bucură-te, că glasul şi plânsul spre Biserică ne cheamă; 

Bucură-te, că toți primim mângâierea ta de Mamă; 

Bucură-te, că pe toţi ne îndreptezi pe a mântuirii cale; 

Bucură-te, Maică prea curată că noi suntem rodul lacrimilor tale! 


Condacul 3 

Cu putere de Sus ne întăreşti, şi cu lacrimile tale ne vindeci de bolile cele trupești 
şi sufleteşti. Cercetează-ne mereu, Maică prea curată, ca izbăviţi fiind de negura 
necredinţei şi a rătăcirii, pururea să slăvim minunile tale, cântând din toată inima 
lui Dumnezeu: Aliluia! 


Icosul 3 

Având o purtare de grijă deosebită de creştinii din Bucovina, ai binevoit să desco- 
peri icoana ta plângătoare şi făcătoare de minuni, ca să trezeşti şi în noi umilinţă şi 
lacrimi pentru păcatele noastre, remuşcări şi mustrări de conştiinţă pentru răcirea 
credinţei şi a dragostei față de tine, Maica a noastră a tuturora, chemându-ne pe toți 
la Fiul tău şi Domnul lisus Hristos, şi să-ţi cântăm ţie aşa: 

Bucură-te, căci cu plânsul tău, ne întorci din păcat şi din rău; 

Bucură-te, că vrei cu lacrimi, să ne chemi la Dumnezeu; 

Bucură-te, ţi-a zis Arhanghelul, la acea Sfântă Bunăvestire; 

Bucură-te, că Simeon ţi-a profeţit şi a inimii zdrobire; 

Bucură-te, îţi zicem astăzi, cei ce în jurul tău ne strângem; 

Bucură-te, că privind icoana, ne rugăm toţi şi plângem; 

Bucură-te, că ai plâns pentru noi, peste vremuri mereu; 

Bucură-te, Maică prea curată că noi suntem rodul lacrimilor tale! 


Condacul 4 

Vifor de necredință şi erezie bântuie şi acest colț de ţară, ca de altfel şi alte părți 
ale lumii, însă tu, Maică prea curată, cunoscând slăbiciunile şi neputinţele noastre, 
ne-ai descoperit icoana ta plângătoare şi de minuni făcătoare, ca să rămânem întru 
adevărata credinţă, cântând lui Dumnezeu: Aliluia! 


Icosul 4 

Auzind drept credincioşii Bucovinei că icoana ta lăcrimează, au alergat cu multă 
râvnă la biserica din Boian, unde părintele paroh le lămurea imprejurările în care s- 
au descoperit lacrimi pe Sfânta ta icoană şi, spunându-şi şi ei durerile şi necazurile 
lor, primeau mângâiere şi îndemn ca să-ţi cânte aşa: 

Bucură-te, Maică a Domnului, umilită şi plângătoare; 

Bucură-te, mângâierea noastră, celor ce plâng îndurătoare; 

Bucură-te, că doar tu ne sfătuieşti ca să ne rugăm plângând; 

Bucură-te, că plângi de-a pururi, pentru cei de pe pământ; 

Bucură-te, că mânia şi pedeapsa, o prefaci în îndurare; 

Bucură-te, că rugăciunea ta aduce peste noi a Domnului îndurare; 

Bucură-te, că de orice boală, tu ne eşti vindecătoare; 

Bucură-te, Maică prea curată că noi suntem rodul lacrimilor tale! 


Condacul 5 

Luceafăr aducător de lumină, s-a arătat icoana ta, Maică Fecioară, copilului cu tu- 
moare canceroasă la ochi, care după trei rugăciuni la icoana ta, s-a vindecat şi 
împreună cu părinții săi ţi-au înălțat mulţumire şi cu credinţă şi recunoştinţă au 
cântat lui Dumnezeu: Aliluia! 


Icosul 5 

Văzând copii corişti din Tighina, că în timpul Sfintei Liturghii, a început din nou 
să lăcrimeze icoana ta, s-au umilit pentru îndoielile unora şi cu pocăință au măr- 
turisit minunea, iar tu, alungând neîncrederea i-ai învăţat să-ţi cânte ţie prin lacrimi 
astfel de cuvinte de laudă: 

Bucură-te, Măicuţa noastră că de adevăr ne încredinţezi; 

Bucură-te, că orice îndoială şi slăbire o luminezi; 

Bucură-te, că nu-ţi este greu să întorci pe cel păcătos; 

Bucură-te, că întodeauna tuturor ne eşti de folos; 

Bucură-te, Fecioară Sfântă, începutul mântuirii; 

Bucură-te, că tu ai născut pe Mesia mai presus de fire; 

Bucură-te, că eşti călăuză, către cer îndrumătoare; 

Bucură-te, Maică prea curată că noi suntem rodul lacrimilor tale! 


Condacul 6 

Mărturisitori ai milostivirii tale către lumea creştină care nădăjduieşte în ajutorul 
tău, s-au arătat bolnavii de boli fără leac ce şi-au cheltuit tot ce aveau cu doctorii de 
tot felul fără a dobândi tămăduire şi care, când s-au rugat cu lacrimi în faţa icoanei 
tale făcătoare de minuni, s-au vindecat şi plini de bucurie au cântat lui Dumnezeu: 
Aliluia! 


Icosul 6 

Rugăciunile înălțate în biserica ta, Născătoare de Dumnezeu, au fost ascultate. Bol- 
nava s-a vindecat de boala cea grea de care suferea şi, astfel s-a întărit trupeşte şi 
sufleteşte, sporindu-şi credinţa în Dumnezeu şi în mijlocirea ta către Fiul tău, încât 
plină de bucurie şi mulțumire sufletească ţi-a cântat ţie: 

Bucură-te, o, îndreptătoare spre sănătate şi mântuire; 

Bucură-te, că de la noi primeşti rugăciuni de cerere şi mulţumire; 

Bucură-te, că suferinţele noastre, pe toate ni le înţelegi; 

Bucură-te, că ne dai vindecare şi de păcate ne dezlegi; 

Bucură-te, Stăpâna noastră că ai plâns cu suspine; 

Bucură-te, că de la cele rele, ne întorci pururea spre bine; 

Bucură-te, că pe toţi ne mântuieşti, din orice groaznică stare; 

Bucură-te, Maică prea curată că noi suntem rodul lacrimilor tale! 


Condacul 7 

Vrând Domnul să-şi arate milostivirea Sa către ţinutul nostru bântuit de erezii, ne- 
credinţă şi schismă, a binevoit să descopere icoana Maicii Sale, din ochii căreia 
curg lacrimi, ca văzând necredincioşii această minune să se îndrepte la credinţa cea 
ortodoxă şi să cânte cântare lui Dumnezeu: Aliluia! 


Icosul 7 

Minune nouă a făcut Domnul prin descoperirea icoanei tale, reînnoind credinţa 
apostolească de secole, ca să se împlinească profeția, rostită când Arhanghelul ţi-a 
adus Bunavestire. Că atunci ai zis: “lată de acum mă vor ferici toate neamurile” şi 
noi îţi aducem: Bucură-te! şi îţi cântăm acestea: 

Bucură-te, Stăpâna noastră, că ale tale lacrimi din rătăcire ne-au întors; 

Bucură-te, că cei ce în jurul tău se strâng, te fericesc; 

Bucură-te, că ne întorci din calea pierzării, iar noi te fericim între neamuri; 
Bucură-te, că la aceasta minunile tale ne îndeamnă; 

Bucură-te, că în bolile noastre ne mângâi, ne vindeci şi ne întăreşti; 

Bucură-te, că ne ajuţi să creştem şi să sporim în cele duhovniceşti; 

Bucură-te, că pentru noi ai vărsat lacrimi din icoană; 

Bucură-te, Maică prea curată că noi suntem rodul lacrimilor tale! 


Condacul 8 

Străină minune s-a săvârşit de către icoana ta, atunci când un prunc, îndată după 
naştere se sfârşea. Dar rugăciunile îndreptate către tine în Sfântă biserica ta, l-au 
adus iarăşi la viaţă, şi mama lui, îndepărtându-i perfuzia, l-a hrănit la sân şi bucu- 
rându-se că a revenit la viaţă a cântat cu bucurie lui Dumnezeu: Aliluia! 


Icosul 8 

Toată Biserica te laudă pe tine, Născătoare de Dumnezeu, ca pe o pricinuitoare a 
tuturor minunilor, că începând din Cana Galileei şi până astăzi, în toate împre- 
jurănile, când este nevoie de ajutor pentru împlinirea dorințelor celor bune ale cre- 
dincioşilor, tu totdeauna intervii şi îndemni pe toţi: “Să faceţi tot ce vă va porunci 
EI”. Minunându-ne de mijlocirea ta te lăudăm aşa: 

Bucură-te, Maică prea curată că pentru noi minuni săvârşeşti; 

Bucură-te, că plânsul tău ne arată, cât de mult ne iubeşti pe noi; 

Bucură-te, că pe noi ne înveţi să facem ce Domnul poruncește; 

Bucură-te, că ne chemi cu lacrimi ca să trăim creştineşte; 

Bucură-te, că binecuvântare cerească la toţi ne aduci; 

Bucură-te, că ne ajuţi să creştem în fapte bune şi în virtuţi; 

Bucură-te, că ne aduci la Domnul, să împlinim poruncile Sale; 

Bucură-te, Maică prea curată că noi suntem rodul lacrimilor tale! 


Condacul 9 

Toată firea îngerească şi omenească, te laudă Stăpână, că porţi de grijă neamului 
nostru, mijlocind neîncetat către Fiul tău şi Mântuitorul nostru lisus Hristos, pentru 
toți cei în necazuri şi în supărări care îţi înalță şi rugăciuni şi cereri. Şi împlinite 
fiind rugăciunile lor, tu ne chemi pe toţi să înălțăm cântare de rugăciune lui Dum- 
nezeu: Aliluia! 


Icosul 9 

Ritorii cei ce se cred înţelepţi nu pot spune mulţimea minunilor ce le-ai săvârşit de- 
a lungul vremurilor, față de credincioşii robii tăi. Noi te fericim, Stăpâna noastră, 
că ai născut pe Mântuitorul, suferind împreună cu El toate urmările necredinţei 
iudeilor şi ne-ai învăţat pe noi credinţa creştină, ca să-ţi cântăm ţie unele ca ace- 
stea: 

Bucură-te, Maica Păstorului bun, ce ne-ai chemat în slujba Sa; 

Bucură-te, că ne-ai dăruit tuturor pace cu Dumnezeu şi iertare în dar; 

Bucură-te, mană cerească şi dulce, că ne hrăneşti cu Pâinea vieţii; 

Bucură-te, în boli, vindecătoare şi sprijinitoare bătrâneţii; 

Bucură-te, izvorul mângâierii celor care în chinuri plâng; 

Bucură-te, că trudiţii şi împovăraţii în jurul milei tale se strâng; 

Bucură-te, că în clipe grele ne eşti călăuză şi îndreptătoare; 

Bucură-te, Maică prea curată că noi suntem rodul lacrimilor tale! 


Condacul 10 

Vrând să aduci fericirea în familiile creştinilor, Maică prea curată, ai trimis vinde- 
cări minunate: pe cei din moarte i-ai adus la viaţă, celor ologi le-ai dat tămăduire, 
celor orbi vedere, pe cei stăpâniţi de duhuri necurate i-ai curățit şi pe cei bolnavi de 
boli fără de leac i-ai vindecat, îndemnând pe toţi să se roage lui Dumnezeu, cân- 
tându-I: Aliluia! 


Icosul 10 

Zid eşti cinstitorilor de Dumnezeu, Fecioară, că cei ce cinstesc pe Fiul, cinstesc şi 
pe Maica. lar tu îi ocroteşti de căderea în erezie sau necredinţă şi îi îndemni pe toți 
să se lupte pentru credinţa dată Sfinţilor, odată pentru totdeauna, trăind o viaţă cu- 
rată şi cântându-ţi cântare de laudă: 

Bucură-te, că rugăciunile tale ne fac Domnului bine plăcuţi; 

Bucură-te, că pe cei în necazuri cu milostivire îi ajuţi; 

Bucură-te, mijlocitoare prin har, către Fiul tău cel iubit; 

Bucură-te, că cei ce se roagă ţie, nu vor muri niciodată de moarte năpraznică; 
Bucură-te, că ne dai mângâiere în negrăita-ţi bunătate; 

Bucură-te, că cine cere cu credinţă, primeşte de la tine toate; 


Bucură-te, Maică prea bună, de orice rele apărătoare; 
Bucură-te, Maică prea curată că noi suntem rodul lacrimilor tale! 


Condacul 11 

Cei ce nădăjduiesc întru tine, Stăpână îndurată, nu se vor teme de vrăjmaşi şi nu 
vor rămânea ruşinaţi, căci prin apostolul Ioan, Fiul tău, ni te-a dat tuturor Maică, 
zicându-i: “lată Mama ta!” şi din ceasul acela ucenicul te-a luat la sine. Şi noi, din 
pruncie, prin taina Sfântului Botez, am fost înfiaţi ție, te socotim Maica noastră şi 
plini de recunoştinţă cântăm Fiului tău şi Dumnezeului nostru: Aliluia! 


Icosul 11 

Lumină cerească, ne-a strălucit nouă, Maică prea curată, că prin tine ne-a cercetat 
Răsăritul cel de Sus - Domnul. Credem aceasta şi mărturisim cu tărie că tu lumi- 
nezi în întunericul deşertăciunilor pământeşti, că tu eşti mijlocitoarea spre mântuire 
a tuturor păcătoşilor ce se pocăiesc, eşti prea binecuvântată în neam şi în neam, 
Domnul este cu tine şi prin tine cu noi, învăţându-ne laudele acestea: 

Bucură-te, Maica Doctorului celui mare ce vindecă trupeşte şi sufleteşte; 
Bucură-te, mană din ceruri ce pe toţi flămânzii hrăneşte; 

Bucură-te, suiş prea uşor a celor credincioşi către Dumnezeu; 

Bucură-te, scut şi apărătoare de toate săgețile celui rău; 

Bucură-te, rază de soare că ne-ai adus lumină multă; 

Bucură-te, că nu te întorci nici de la aceia care nu cred şi nu ascultă; 

Bucură-te, o, Fecioară, că ai primit de la înger bunăvestire; 

Bucură-te, Maică prea curată că noi suntem rodul lacrimilor tale! 


Condacul 12 

Har dumnezeiesc, scut şi apărare, dă-ne nouă, Stăpână şi ocrotitoarea noastră, ce- 
lor ce cădem înaintea icoanei tale făcătoare de minuni; ridică-ne din somnul păca- 
telor şi păzeşte acest colț de ţară de toată rătăcirea şi necredinţa, învredniceşte-ne 
să rămânem în Biserica Fiului tău în toată viaţa noastră, lăudându-te pe tine şi pe 
Fiul tău, Domnul nostru lisus Hristos, cântând: Aliluia! 


Icosul 12 

Cântând milostivirile şi minunile tale, ce le faci printre noi în ultimul timp, ne în- 
chinăm ţie în faţa icoanei tale, prin care mântuieşti pe toţi cei ce te cinstesc cu bu- 
nă cuviinţă şi te cheamă într-ajutor, cântându-ți din toată inima acestea: 

Bucură-te, triumful dreptei credinţe de aici din Bucovina; 

Bucură-te, că Boianul a ajuns a ta veselă grădină; 

Bucură-te, că icoanele tale sunt minunate predici spre mântuire; 

Bucură-te, că din înălțimea cerurilor spre noi îţi întorci privirile; 


Bucură-te, că la fapte bune pe noi toţi ne-ai îndemnat; 

Bucură-te, că de toată neputinţa şi de boli ne-ai vindecat; 

Bucură-te, îți cântă Biserica ţie şi Fiului tău: Osana; 

Bucură-te, Maică prea curată că noi suntem rodul lacrimilor tale! 


Condacul 13 (de 3 ori) 

O, Maică prea lăudată, Stăpâna noastră de Dumnezeu Născătoare, primeşte aceste 
laude şi rugăciuni din gurile noastre întinate. Apără Biserica şi ţara noastră de toate 
nevoile şi ne învredniceşte ca, uniţi într-un cuget şi o simţire să te slăvim de-a pu- 
rurea pe tine Maica noastră şi pe Fiul tău şi Dumnezeul nostru, cântând cântarea: 
Aliluia! 


Apoi se zice iarăşi: 


Icosul 1 

Arhanghelul Gavriil, în Nazaret, ţi-a adus cântare: “Bucură-te, Domnul este cu 
tine!”, iar tu primind Bunavestire, te-ai plecat în faţa lui cu mulţumire şi i-ai răs- 
puns: “lată roaba Domnului, fie mie după cuvântul tău”. Şi noi, după două milenii, 
stând în faţa icoanei tale nou descoperite, cu umilinţă îți cântăm ție acestea: 
Bucură-te, Maica Domnului că ne-ai descoperit icoana ta; 


Bucură-te, că printr-însa, Domnul ne-a dat mila Sa; 

Bucură-te, că prin ale tale lacrimi, ne trezeşti şi nouă conştiinţa; 
Bucură-te, că ne-ai aprins iubirea şi ne-ai întărit credinţa; 

Bucură-te, că ne dai nădejde că nu suntem în părăsire; 

Bucură-te, că din păcate şi patimi, ne duci pe calea mântuirii; 
Bucură-te, că nu ne părăseşti, aici în a plângerii vale; 

Bucură-te, Maică prea curată că noi suntem rodul lacrimilor tale! 


Condacul 1 

Apărătoare Doamnă, pentru descoperirea Sfintei icoanei tale celei din Boian, mul- 
țumire îți aducem ţie noi nevrednicii robii tăi, că ne-ai cercetat prin curgerea lacri- 
milor din ochii tăi de pe icoană şi pentru că ai voit să ne întăreşti în credinţa cea 
adevărată, ca izbăviţi fiind de tot răul, cu lacrimi să-ţi cântăm ţie: Bucură-te, Mai- 
că prea curată că noi suntem rodul lacrimilor tale! 


Rugăciune 


| E Dai 


O, Preasfântă Fecioară, Maica lui Hristos Domnul şi Dumnezeul nostru, ascultă 
suspinele noastre cele din adâncul inimilor, caută din înălțimea cerurilor spre noi 
cei ce cu credinţă şi cu dragoste ne închinăm prea curatei icoanei tale celei făcă- 
toare de minuni. 


Că iată tulburaţi de grijile vieţii şi cufundaţi în păcate, privim la chipul tău, şi ca şi 
cum ai fi de faţă, îţi aducem rugăciunile noastre. Caută din cer şi ne mântuieșşte de 
toată reaua întâmplare, de orice boală şi primejdie şi de toată bântuiala duhului ce- 
lui rău. Păzeşte-ne tari în credinţă, să nu ne clatine furtunile acestei lumi. Că n- 
avem al ajutor şi altă mijlocitoare, nici mângâiere, ci numai pe tine Maica tututor 
scârbiţilor şi a celor împovăraţi de greutăţile şi necazurile acestei vieţi. 


Ajută-ne nouă neputincioşilor, alină durerile şi scârbele noastre, pe cei rătăciţi po- 
văţuieşte-i la calea cea dreaptă care duce la mântuire, vindecă inimile noastre cele 
bolnave şi mântuieşte pe cei deznădăjduiţi. 


Dăruieşte-ne nouă ca să trăim restul vieţii noastre în pace şi întru pocăință. De 
sfârşit creştinesc ne fă parte, iar la înfricoşătoarea Judecată a Fiului tău şi Dumne- 
zeului nostru, fii nouă mijlocitoare ca să fim socotiți întru cei de-a dreapta Sa, ca 
totdeauna să te cântăm şi să te slăvim ca pe bună apărătoare a neamului creştinesc, 
împreună cu cei ce bine au plăcut lui Dumnezeu, în vecii vecilor. Amin! 


Rugăciune la icoana Maicii Domnului la icoana “Plângătoarea” de la Boian 


Bucură-te, Maica Luminii, ceea ce cu lacrimile tale stingi focul chinurilor gătite 
nouă pentru mulțimea păcatelor, bucură-te, slava fecioriei, acoperământul slavei, 
cetatea nebiruită a creştinilor, cartea sfințită a Adevărului, veselia iubitorilor de 
curăţie, ospăţul cel duhovnicesc al Stăpânului, Poarta Vieţii, Raiul cel neîncăput în 
icoana cuvântului, Călăuzitoarea drepţilor, nu înceta a mijloci pentru poporul no- 
stru întoarcere la pocăință şi surparea eresurilor, pacea lui Hristos şi toată buna 
sporire. 


Sufletele noastre cele neroditoare le stropeşte cu ploaia rugăciunilor tale şi le arată 
aducătoare de virtuţi. Surpă ale vrăjmaşilor ispite şi ne dă trecere netulburată în pă- 
mântul mântuirii. 


Lacrimile tale să curăţească sufletele noastre întinate în păcat şi inimile noastre 
împietrite să le facă izvoare de gânduri smerite. Ruşinează pe cei ce ne necăjesc pe 
Nol şi cu pacea lui Hristos întăreşte sufletele noastre. 


În corabia rugăciunilor tale povăţuieşte-mă pe mine la limanurile vieţii şi furtuna 
gândurilor celor rele o opreşte cu trăsnetul rugăciunii tale. Împodobeşte mintea 
mea cu gânduri cereşti şi şterge din cartea inimii mele cugetele cele deşarte. Cu lu- 
mina înţelepciunii ne păzeşte de întunericul rătăcirii şi sădeşte în inimile noastre 
dorirea după Împărăţia Cerurilor. 


Păzeşte-ne de viforul răutăților sub acoperământul milostivirii tale şi casa suflete- 
lor noastre o luminează cu razele darurilor tale. 


Invaţă-ne pe noi a te lăuda după vrednicie, ca să luăm ca plată mântuirea, slăvind 
pe Dumnezeu în veci. Amin. 


Icoana Maicii Domnului "Plângătoare" de la Boian 


In Seara zilei de 18 decembrie 1993, spre sărbătoarea Sfântului Nicolae, pe când 
se slujea în biserica din Boian, Utrenia la chemarea preotului în faţa icono- 
stasului: "Pe Născătoarea de Dumnezeu şi Maica Luminii, întru cântări cin- 


stindu-o să o mărim”, din ochii Maicii Domnului de pe icoana iconostasului a 
început să izvorască lacrimi. 


O săptămână întreagă a plâns, iar mai apoi de câteva ori pe săptămână. Cu un an 
mai târziu a început să plângă şi Pruncul, Înalt preasfinţia sa Onufrie, arhie- 
piscopul Cernăuţilor şi Bucovinei a verificat faptul şi s-a constatat că e o minune 
dumnezeiască şi icoana a fost canonizată. Despre minunile săvârşite de la ea, sunt 
o mulțime de mărturii ale acelora care au fost vindecaţi. Ele vor fi publicate cândva 
într-o broşură aparte, dar până atunci, ca să spulberăm îndoielile unora, amintim în 
treacăt doar despre unele din ele. 


Se ae 2 
Astfel un copil olog a căpătat umblet, altul cu o tumoare canceroasă s-a vindecat. 


Femei care erau stăpânite de duhuri rele s-au curăţat şi au devenit normale. Pruncul 
nou-născut murea şi după rugăciunile făcute la Maica Domnului, a revenit la viaţă. 


Toţi creştinii, pe unde s-a făcut procesiune cu această icoană, au rămas întăriți în 
credinţa ortodoxă şi mulţumiţi sufletește de această binecuvântare. 


Copiile acestei icoane, au fost înmulțite cu binecuvântarea înalt prea sinției sale 
Onufrie, şi împărțite credincioşilor. 


Plânsul icoanei se repetă în răstimpuri, când mai lungi şi când mai scurte. Astfel, 
din august 1997, nu s-au mai ivit lacrimi pe icoană până în 13 decembrie acelaşi 
an. În dimineaţa acelei zile s-a citit acest nou Acatist, iar seara a început să plângă. 
Parohul a observat şi a dat de veste ierarhului, care a venit a doua zi, după slujbă şi 
a săvârşit un Te-Deum cu acatistul Maicii Domnului. În tot timpul acesta au 
izvorât lacrimi. Amintirea ei se serbează la 25 septembrie. 


Dumnezeu să binecuvânteze cu harul Său pe toţi cei ce cinstesc pe Maica 
Domnului şi i se roagă cu credinţă. 


La Mănăstirea Boian: Maica Domnului şi lisus plâng pentru români 


ŢI 


SR 


Boianul este una din cele mai mari aşezări româneşti din dulcea Bucovină, atestată 
pe timpul domniei lui Petru Rareş, la opt aprile 1528. 


Chiar dacă aceasta a cunoscut o istorie vitregită, similară cu cea a tuturor localită- 
ilor rupte de patria-mamă, oamenii de aici, pe parcursul secolelor au ştiut ca ni- 
meni alţii să-şi păstreze limba, tradiţiile şi credinţa. 


Trăind ani buni sub ocupaţie, biserica a fost şi continuă să fie locul în care îşi mai 
alină dorurile şi durerile. 


De la 1940, autorităţile sovietice încep răfuiala cu sfintele lăcaşuri ale românilor 
înstrăinaţi de ţară. Astfel, unele au fost şterse de pe faţa pământului, altele — tran- 
sformate în arhive, depozite de cereale etc. 


Feţelor bisericeşti li se imputau fel de fel de fapte, erau şantajate şi li se fabricau 
dosare. Unii preoţi români au reuşit să scape de surghiunul comunist, alţii, însă, au 
fost deportaţi sau chiar împuşcaţi. 


Şi totuşi, cele aproape cinci decenii de întuneric ateist nu au putut şterge speranţele 
că adevărul va ieşi la lumină. Acum mai bine de 20 de ani, au început a fi rezidite 
şi înălțate o mulţime de lăcaşuri sfinte - biserici, mănăstiri şi capele. 


Intuneric şi lumină 


Sora Veronica îmi povesteşte despre începuturile sfântului lăcaş. Acesta a fost con- 
struit pe la sfârşitul secolului al XIX-lea şi era mult mai mic. Iniţial aici s-au rugat 
greco-catolicii, dar mai târziu, la solicitarea localnicilor, biserica este dată orto- 
docşilor. Pe timpurile ateismului, aici a fost un depozit de cereale. Astfel, sfântul 


lăcaş a avut mult de suferit, mai ales că satrapii comunişti au distrus iconostasul şi 
au pângărit picturile murale. Spre regret, nu au mai rămas cărţi şi icoane vechi. 


Sătenii, punând mână de la mână, au început să-şi refacă biserica. Aveau nevoie de 
un sfânt lăcaş unde să se roage şi să se închine, să fie botezați copiii şi cununaţi ti- 
nerii. 


După redeschidere, mai întâi a fost o biserică pentru mireni, apoi aceasta devine 
una mănăstirească, aici ducându-şi viaţa călugări români din Bucovina. 


Părintele duhovnic al mănăstiri Boian, Mihail Jar, îşi propuse să înalțe un sfânt 
lăcaş mai departe de sat, având o vedenie că anume acolo unde este actuala biserică 
să fie mănăstire. A hotărât că acesta va fi loc de închinare şi rugăciune pentru mo- 
nahi, dar şi pentru creştinii din Boian. Mai târziu, acelaşi părinte, cu binecuvân- 
tarea arhiepiscopului de Cernăuţi şi Bucovina, ÎPS Onufrie, transformă această 
mănăstire în una de maici. 


Preotul Mihail Jar hotărăşte să deschidă o mănăstire românească de călugări la 
Bănceni, o altă localitate din regiunea Cernăuţi. 


Grija pentru rugăciune şi facere de bine 


La mănăstirea de la Boian viețuiesc 120 de maici şi surori, majoritatea din ele fund 
tinere. Cea mai tânără maică are 15 ani, iar cea mai bătrână - peste 70. Aici, sunt şi 
două măicuţe originare din Basarabia, restul s-au născut în Bucovina. Au grijă de 
cele două biserici - Naşterea Maicii Domnului şi icoana Maicii Domnului de la 
Boian - şi marea gospodărie, inclusiv pământ arabil. 


Totodată, maicile au ascultări la Orfelinatul de la Molniţa. Aici se află cam 150 de 
copii din diferite localităţi ale Bucovinei. Pentru că foarte mulţi dintre ei sunt cu 
dizabilități, în preajmă a fost construită şi o biserică - „Maica Domnului - Bucuria 
tuturor celor necăjiţi”. 


Slujbele la Mănăstirea de la Boian sunt oficiate în rusă şi română. Sora Veronica 
exclamă bucuroasă: „Vine foarte multă lume şi asta ne umple sufletul de împlinire 
duhovnicească! ”. 


Lacrimile sfinte 


„Vrând Domnul să-şi arate milostivirea Sa către ţinutul nostru bântuit de erezii, 
necredinţă şi schismă, a binevoit să descopere icoana Maicii Sale, din ochii 
căreia curg lacrimi, ca văzând credincioşii această minune să se îndrepte la cre- 
dința cea ortodoxă şi să cânte cântare lui Dumnezeu: Aliluia!”, se spune în 
acatistul la icoana Maicii Domnului „Plângătoare”. 


Dragostea mare a celor de la Boian pentru credinţa strămoşească a fost învrednicită 
acum aproape 15 ani de o minune. Era seara Sfântului Nicolae, 18 decembrie, stil 
vechi, preotul slujea în biserică şi atunci când a rostit: „Pe Născătoarea de 
Dumnezeu şi Maica Luminii, întru cântări cinstind-o să o mărim”, din ochii 
Maicii Domnului au început să picure lacrimi mascate precum boabele de rouă. 
A tot plâns o săptămână întreagă, iar mai apoi doar de câteva ori pe săptămână. 


Pe copiile icoanei observăm cum o dâră maronie coboară din ochii mari ai Fe- 
cioarei Maria până înspre colţul gurii. 


Sora Veronica îmi spune că aproape peste un an a început a plânge şi Pruncul Iisus. 


„Prin descoperirea la Boian a icoanei Maicii Domnului, cetele îngereşti s-au 
minunat, lumea s-a întărit cu harul Sfântului Duh, sărutând izvorul lacrimilor 
de pe faţa Pruncului Hristos a prea curatei Maicii Sale, prin ele căpătând vin- 
decare şi mântuirea sufletelor noastre. Te mărim, te mărim pe tine, Preasfântă 
Fecioară, şi cinstim icoana ta cea sfântă, din care izvorăsc vindecări celor ce 
aleargă cu credință”, se spune în Acatistul la icoana Maicii Domnului „Plân- 
gătoare” de la Boian. 


Bucuriile Boianului 


» Bucură-te ţinutul Boianului, că nu eşti mai prejos în cetăţile creştineşti, căci 
întru tine a arătat Domnul icoana făcătoare de minuni a prea curatei Maicii 
Sale, care plânge pentru păcatele noastre, şi cu lacrimile Sale binecuvântate, din 
ochii noştri orice lacrimă a şters”, citim în Acatist. 


S-a întâmplat ca Maica Domnului să nu plângă chiar şi patru luni. Astfel, în anul 
1997, nu a vărsat nici o lacrimă din august până în decembrie. 


În dimineaţa Sfântului Andrei, sărbătorit la 13 decembrie, stil vechi, a fost citit 
Acatistul Maicii Domnului „Plângătoare”, iar spre seară Fecioara Maria a început 
din nou să plângă. 


A doua zi, un ierarh al Arhiepiscopiei de Cernăuţi şi Bucovina a săvârşit un Te- 
Deum cu Acatistul Maicii Domnului. Procesiunea a fost binecuvântată şi de lacri- 
mile Maicii Domnului care au curs şuvoi în tot acest răstimp. 


Astfel, icoana Maicii Domnului „Plângătoarea” s-a hotărât să fie sărbătorită, în 
fiecare an, la 25 septembrie. 


Minunile credinţei 


Despre minunile săvârşite cu cei care s-au închinat şi rugat la această icoană sunt o 
mulţime de mărturii. Or, după ce au aflat că la Boian este o icoană făcătoare de 
minuni, oamenii au început să vină puhoi la mănăstire. Dar, pentru că nu toată 
lumea are posibilitatea să ajungă la Boian, icoana este dusă la diferite biserici. 


Acatistul Maicii Domnului „Plângătoare” de la Boian spune că s-au făcut pro- 
cesiuni cu această icoană prin mai multe părți şi peste tot creştinii au afirmat că s- 
au vindecat, dar important este că ei au rămas şi mai puternic întăriţi în credinţa 
ortodoxă şi mulţumiţi sufleteşte de această binecuvântare. 


Astăzi, în mai toate casele de creştini din Bucovina şi nu numai, se află copiile 
icoanei făcătoare de minuni Maica Domnului „Plângătoarea” de la Boian. 


Lacrimile Maicii Domnului au făcut vindecări incredibile, dovadă fiind şi mul- 
țimea de cruciuliţe şi lănţişoare de aur înşirate de latul icoanei de la Boian, lăsate 
drept mulţumire de creştini. 


Icoana Maicii Domnului de la Boian este considerată una izbăvitoare de cancer - 
mulți din cei care s-au rugat cu lacrimi fierbinţi au cunoscut izbăvire. Totodată, 
sora Veronica îmi spune că mulţi copii care nu au putut merge vreodată s-au vin- 
decat. 


De asemenea, femei stăpânite veneau îngrozite, cu feţe aproape pământii şi plecau 
acasă cu chipuri luminoase, mergeau de parcă zburau. 


O mărturie spune că după ce au fost făcute rugăciuni la Maica Domnului un nou- 
născut care era pe cale să moară şi-a revenit. 


Despre aceasta aflăm şi din Acatist: „Străină minune s-a săvârşit de către icoana 
ta, atunci când un prunc, îndată după naştere se sfârşea. Dar rugăciunile în- 
dreptate către tine în sfânta biserica ta, l-au adus iarăşi la viaţă, şi mama lui, 
îndepărtându-i perfuzia, l-a hrănit la sân şi bucurându-se că a revenit la viaţă a 
cântat cu bucurie lui Dumnezeu: Aliluia. ” 


In fiecare zi, oriunde s-ar afla icoana făcătoare de minuni a Maicii Domnului de la 
Boian, în faţa ei poţi vedea mulțimi care se roagă. 


„Bucură-te, Maica Domnului că ne-ai descoperit icoana ta” sau „Bucură-te că prin 
ale tale lacrimi, ne trezeşti şi nouă conştiinţa” şi „Bucură-te, că ne-ai aprins iubirea 
ŞI credinţa...”, sunt doar o parte din cântările-laudă la care Maica Domnului varsă 
lacrimă în dulcea şi draga Bucovină. 


„„„ Am revenit în Basarabia şi mi-am pus întrebarea: „Oare de ce în Bucovina 
plânge Maica Domnului şi Pruncul?” 


Cred că lacrimile lor sunt pentru partea de românime ruptă de ţară, pentru satele 
româneşti şterse de pe fața pământului, pentru cei care au murit în Siberii de 
gheaţă, pentru cei ce au pierit în măcelul de la Fântâna Albă şi Lunca sau au fost 
îngropaţi de vii la Frunza, pentru tot ceea ce a fost furat şi nu ştim când o să ni se 
mai dea înapoi. 


Maica Domnului şi Pruncul plâng ca-n „Doina” lui Eminescu. 


Dinu Rusu 


EI TA 


| Într-o noapte de decembrie înfrigurată, când toată lumea îl aştepta pe Moş Neculai, 
în biserica din Boian, ochii Fecioarei Maria cu Pruncul în braţe dintr-o icoană de 
pe catapeteasmă au început a vărsa lacrimi amare. Ochii Fecioarei au plâns pentru 
toți românii din Bucovina, rămaşi fără de ţară, fără de casă, pentru cei cărora le-au 
degerat mâinile şi picioarele prin Siberia, pentru ciungi, ologi, orfani, pentru cei 
ucişi în măcelul de la Fântâna Albă sau la Lunca; pentru cei îngropaţi de vii la | 
Frunza, ori din alte sate de români rase de pe faţa pământului pentru totdeauna. | 


Pentru românii minoritari din nordul Bucovinei, aflaţi acum în componenţa Ucrai- 
nei, Biserica Ortodoxă a reprezentat de-a lungul anilor singura speranţă. Altarul a 
fost singurul loc în care românii aflaţi sub ocupaţie rusească au putut să-şi verse 
amarul. Din 1940, bisericile românilor din regiunea Cernăuţi au fost dărâmate. 
Unele au fost transformate în arhive, altora li s-au luat acoperişurile pentru a se 
construi colhozuri. Preoţii români au fost deportaţi, împuşcaţi, iar cei care au scă- 
pat de prigoana comunistă s-au aciuat pe aiurea. 


Însă, în pofida a tot ceea ce s-a întâmplat de-a lungul a 50 de ani, românii de 
dincolo au rămas cu credinţa lor nestrămutată. Din 1989, în regiunea Cernăuţi au 
început să se înalțe biserici după biserici şi mănăstiri. Oamenii, din toată sărăcia 
lor, au pus mână de la mână şi şi-au zidit biserici în care să se roage, să-şi plângă 
bucuriile ori necazurile, să aibă unde-şi încreştina copiii şi unde preoţii să poată 
binecuvânta căsătoriile tinerilor. 


In biserica din Boian, unul din cele mai mari sate de români din regiunea Cernăuţi, 
există o mănăstire în ale cărei ziduri, în urmă cu mulți ani, chiar în ajun de Moş 
Neculai, cu una din icoanele de pe catapeteasmă s-a petrecut o minune. 


Călugării şi stareţul mănăstirii au observat, la Vecernie, cum din ochii Fecioarei 
Maria cu Pruncul în braţe au început să picure lacrimi mari, ca boabele de rouă. 
Obrajii Fecioarei au rămas de-a pururi plânşi. O dâră maronie coboară din 
ochii blânzi şi trişti ai Fecioarei până înspre colţurile gurii. 


După ce s-a petrecut această minune, oamenii au început să vină puhoi la 
mănăstire. Lacrimile Fecioarei Maria au vindecat copiii bolnavi, năpăstuiţi de soar- 
tă. Copiii schilozi au prins a merge, cei orbi au început să vadă. Pentru ca toţi cei 
nevoiaşi să poată atinge icoana făcătoare de minuni, preoţii au hotărât ca aceasta să 
fie plimbată din biserică în biserică. 


Aşa a ajuns icoana făcătoare de minuni în mănăstirea din Bănceni, unde am avut 
norocul s-o văd şi cu. Aşezată sub hramul "Adormirea Maicii Domnului", biserica 
mănăstirii a fost sfinţită de "Înălţarea Domnului". La slujbă au participat 1500 de 
preoți din Bucovina, Republica Moldova şi România, în frunte cu Vlădica de la 
Kiev. 


În toamna lui 1994, oamenii din Bănceni au turnat temelia mănăstirii. Pe lângă 
biserică, stăreție şi chiliile călugărilor, s-a mai ridicat o clădire în care şi-au găsit 
adăpost 30 de copii orfani. Cu evlavie şi smerenie, părintele Paisa ne-a arătat 
icoana făcătoare de minuni. Aşezată în faţa altarului, protejată de un geam de 


sticlă, Fecioara Maria cu Pruncul lăcrima. Părintele Paisa ne-a spus că "icoana 
plânge o dată sau chiar de două ori pe lună, uneori chiar mai des. Vindecă copiii, în 
special de rac la creier, la ochi; copiii ce n-au putut să se mişte vreodată, după ce se 
roagă în faţa Fecioarei, se vindecă”. 


Icoana făcătoare de minuni de la Boian (Bucovina) 


În biserică, îngenuncheate pe la colţuri, cu capetele acoperite şi plecate până la 
pământ, cu spatele încovoiat de smerenie sau numai Dumnezeu ştie de ce dureri ori 
necazuri, vreo câteva femei, cu câte un copil de mână, se rugau. Implorau Fecioara 
să le dea vlagă copiilor lor, să poată vedea, să poată merge, să poată auzi. Femeile 
veniseră de departe. N-au vrut să spună câți kilometri au străbătut până să ajungă 
să atingă icoana. Ne-au spus cu glas molcom şi chinuit, uşor rusificat, că "numai 
credinţa în Dumnezeu ne-a purtat paşii până aici. Am venit să vedem minunea, s-o 
rugăm pe Fecioara Maria să-i aibă în pază şi pe pruncii noştri, că sunt bolnavi, 
iar doctorii nu le-au găsit leac”. 


Cu lacrimi amare, o mamă tânără implora Fecioara să-i dea glas copilului ei. Şi-a 
împreunat mâinile la rugăciune, iar capul şi l-a plecat uşor până şi-a atins cu 
fruntea degetele. Plângea. Dincolo de geamul de sticlă, Fecioara Maria plângea şi 


ca. 


Fruntea Fecioarei este străjuită de-o coroană de aur, la fel ca şi cea a Pruncului. 
De-a latul Icoanei sunt înşirate lănţişoare de aur cu cruciuliţe lăsate de credincioşi. 
Printre acestea se afla şi crucea purtată de Vlădica de la Kiev. Broşe din aur, cu 
pietre preţioase, au fost lăsate de credincioase la icoană, s-o împodobească şi să le 
poarte noroc. 


Icoana făcătoare de minuni mai avea să rămână vreo 4-5 zile în mănăstirea din 
Bănceni, ca apoi să fie dusă într-o altă biserică, astfel încât toată suflarea româ- 
nească din Bucovina să poată atinge şi vedea minunea: Lacrimile Fecioarei Mania 
cu Pruncul în braţe. 


Laura Budai 


Legenda satului Boian 


Legenda satului care a fost publicată de emeritul profesor Vasile Bizovi spune că 
„acuma 900 de ani în urmă pe teritoriul actualului sat Boian se întindeau falnici 
codri de aramă, înfrăţiți cu pădurile de fagi ale Carpaţilor străbuni. 


Cică demult-demult, într-o poiană trăia un om care se chema Pădurarul. Era Pădu- 
rarul un bărbat voinic, cu gâtul scurt şi puternic, cu ochii mari, albaştri şi trişti, cu 
privirea aspră şi bărbos. Faima Pădurarului se răspândise peste văi şi munţi, ape şi 
câmpii, căci creştea cirezi de boi ce nu puteai găsi nici peste şapte văi. Boii Pădu- 
rarului erau căutaţi de mulți stăpâni şi negustori. 


Veneau la Pădurarul oameni tocmai de prin părțile bătrânului Nistru, de prin şesu- 
rile linului Prut, de prin părțile năvalnicului Siret. Veneau la Pădurarul să-i vadă şi 
să-i cumpere boii. 


De se întâlneau în drum negustorii veniți de la Răsărit cu negustorii veniţi de la 
Apus cam aşa grăiau: 

- De unde ai cumpărat boii istea? 

- Din poiană, unde-s numai boi plăvani, crescuţi de unul Pădurarul cu marşul le- 
gănat. 


- Unde se găsesc asemenea boi voinici? 
- La Pădurarul din poiană. 


- De unde i-ai târguit? 
- Din Poiană. 


— Din Boiana. De la Pădurarul cel cu boi. De la Boiana. 


Și aşa de la acel vestit Pădurarul ce trăia într-o poiană şi se ocupa cu creşterea 
boilor îşi deapăna legenda firul istoriei satului Boian... 


Poiana s-a tot mărit peste ani căci toporul a rărit codrul şi de amu, pe timpul lui 
Alexandru cel bun, în locul poienei s-a format un sat destul de întins marele 
Boian”. 


Totuşi, ar trebui să luăm în consideraţie şi alte izvoare. Atunci când românii din 
Transilvania au trecut munţii şi au înființat sate în Bucovina ei le-au botezat 
asemenea satelor adineoară părăsite. 


Avem multe sate în Bucovina cu denumiri asemănătoare cu satele din Transilvania. 
Astfel în judeţul Bazna, satul Boian atestat documentar încă din 1309. 


Alt sat, din judeţul Bihor poarte denumirea de Boianu mare, exact cu acest nume 
apare şi satul nostru în primul document de la Ștefăniță cel tânăr. 


Astfel, putem ferm constata că denumirea satului au adus-o primii colonişti de pes- 
te Carpaţi. 


Sursa: http://www.mareleboian.com/istorie/legenda/ 


„Maica Domnului, arată-le la toţi, ca să creadă!” 

„În 2013 am fost în pelerinaj în Ucraina. Era şi cuviosul Gherontie. Când am ajuns 
la mănăstirea Boian, cuviosul s-a aşezat în genunchi şi la rugăciunea lui, a început 
să se mişte candela de pe iconostas ca un leagăn şi din ochii Maicii Domnului din 
icoană se vedeau curgând şiroaie de lacrimi. Erau vreo 60 de oameni. Toţi am fost 
miraţi. 


Eu l-am auzit zicând: „Maica Domnului, arată-le la toţi, ca să creadă!” 
(Sofia T., Aiud) 


Sursa: 
http://cuviosulgherontie.com/maica-domnului-arata-le-la-toti-ca-sa-creada/ 


Icoana Maicii Domnului „Plângătoare” de la Boian este adusă la Grătieşti 


Mitropolia Chişinăului şi Întregii Moldove anunţă că în perioada 9-14 mai la bise- 


rica din comuna Grătieşti, municipiul Chişinău, va fi adusă spre închinare icoana 
cu chipul Maicii Domnului „Plângătoare”, de la Boian, Ucraina, transmite IPN. 


Potrivit unui comunicat al Mitropoliei, icoana va fi întâmpinată la ora 12.00, iar pe 
perioada aflării la Grătieşti în biserică vor fi săvârşite servicii divine atât ziua, pre- 
cum şi noaptea. 


Din istoricul icoanei se menţionează că în seara zilei de 18 decembrie 1993, în aju- 
nul sărbătorii Sfântului Nicolae, pe când se slujea în biserica din Boian, din ochii 
Maicii Domnului au început să izvorască lacrimi. Cu un an mai târziu, a început să 
„plângă” şi pruncul lisus Hristos, icoana fiind canonizată. 


Icoana cu Maica Domnului care plânge de 21 de ani 

scris de Daniel Suta 


Maica Domnului plânge pentru românii care au suferit degerând de frig și murind 
de foame în Siberia, în timpul perioadei comuniste. Fecioara Maria plânge pentru 
toți acei români care au rămas o comunitate unită în Boian, Ucraina, pierzându-și 
țara: România. 


Biserica Ortodoxă este singura cale de acces şi de relaționare cu tot ce mai în- 
seamnă românesc pentru românii din Bucovina de nord. Încă din 1940, românii au 
fost aici oropsiți de trupele ruseşti, care au distrus majoritatea bisericilor din regiu- 
nea Cernăuţi. Preoţii români au fost împuşcaţi şi deportaţi în lagărele comuniste, 
însă în ciuda terorii comuniştilor care a durat mai bine de 50 de ani, românii din 
Bucovina de nord şi-au păstrat credinţa, parcă mai puternică decât niciodată. 


În satul Boian există o biserică cu o icoană făcătoare de minuni, acolo unde, în 
urmă cu 21 de ani, s-a petrecut o minune, chiar în ziua de Sfântul Nicolae: din 
ochii Fecioarei Maria au început să curgă lacrimi ca nişte boabe de rouă. Obrajii 
Fecioarei Maria erau inundați de lacrimile amare, iar acest lucru a cauzat 
curiozitatea mai multor persoane care au început să viziteze biserica din Boian. 


La mănăstire au început să apară tot mai mulţi oameni deoarece lacrimile Fecioarei 
Maria s-au dovedit a fi vindecătoare pentru copiii bolnavi şi persoanele năpăstuite 
de soartă. Cu timpul, văzând minunile acestei icoane, preoții au decis s-o poarte 
din biserică în biserică, pentru ca mai mulţi credincioși s-o poată vedea. 


Părintele Paisa susţine că icoana îi vindecă pe copiii cu probleme la creier sau la 
ochi, copiii paralizați și pe cei năpădiți de sărăcie şi durere. Fecioara Maria varsă 
lacrimi de două ori pe lună, având puteri vindecătoare şi pentru adulții care se 
roagă sincer şi se căiesc de păcatele lor. 


Mănăstirea Bănceni din Ucraina, unul din locurile unde a fost purtată icoana; 
Sursă foto: oasteadomnuluiromanati.blogspot.com 


Fruntea Fecioarei Maria este străjuită de o coroană de aur, la fel şi cea a Pruncului 
lisus, pe care îl ţine în braţe. Icoana este însoțită de cruciuliţe de aur şi pietre pre- 
țioase. 


Procesiune religioasă cu icoana Maicii Domnului „Plângătoare” de la Boian 


Duminică, 22 septembrie 2019, la Aşezământul social „Sf. Nectarie” din satul 
Valea Bourei (Corniș), com. Dolhești (între Fălticeni și Dolhasca), judeţul Sucea- 
va, va avea loc o procesiune religioasă (cinstirea sfintei icoane) cu icoana Maicii 
Domnului „Plângătoare” de la Boian (Cernăuţi - Ucraina). 


Boian este un sat reședință de comună în raionul Noua Suliţă, din regiunea Cer- 
năuţi. Procesiunea va începe la ora 8:00. Cât mai mulţi credincioși sunt așteptați 
duminică să o cinstească pe Maica Domnului „Plângătoare” şi să-i aducă rugă- 
ciuni. 


Chipul Maicii Domnului ” Plângătoare” de la Boian în dar la Mănăstirea 
Frumoasa VA 

In Duminica a XXV dupa Cincizecime, Mănăstirea Frumoasa a fost vizitată de un 
grup de credincioşi de la Bălți care au adus în dar mănăstirii o icoană cu chipul 


Maicii Domnului de la Boian numită ” Plângătoare”. || 


Icoana a fost întîmpinată cu multă evlavie de către obştea monahală şi credincioşii 
veniţi la Sfânta Liturghie. După sfintirea icoanei, a fost citit acatistul de către 
ieromonahul lordan,care a rostit un cuvînt de învăţătură şi a vorbit celor prezenţi şi 
despre istoricul acesteea. 


La finele Sfintei Liturghii, stareța mănăstirii, egumena Benedicta i-a invitat pe toți 
la o agapă creştină. 


Pentru cei care nu cunosc ataşăm mai jos istoria icoanei de la Boian. 


În seara zilei de 18 decembrie 1993, spre sărbătoarea Sfântului Nicolae, pe când se 
slujea în biserica din Boian Utrenia, la chemarea preotului în faţa iconostasului: 
“Pe Născătoarea de Dumnezeu şi Maica Luminii, întru cântări cinstindu-o să o 
mărim ”, din ochii Maicii Domnului de pe icoana iconostasului a început să izvo- 
rască lacrimi. O săptămână întreagă a plâns, iar mai apoi de câteva ori pe săptă- 
mână. Cu un an mai târziu a început să plângă şi Pruncul, Înalt prea sfinția sa 
Onufrie, arhiepiscopul Cernăuţilor şi Bucovinei a verificat faptul şi s-a constatat 
că e o minune Dumnezeiască şi icoana a fost canonizată. Despre minunile să- 
vârşite de la ea, sunt o mulţime de mărturii ale acelora care au fost vindecaţi. 


Sursa: http://www.frumoasa.md/ 


Minunea arătării Maicii Domnului în chip de lumină la Mănăstirea Boian 
(Ucraina) - 25 septembrie 2018 


Minunea arătării Maicii Domnului în chip de lumină a fost surprinsă (foto) la 
slujba de priveghere a Sfintei Icoane „Plângătoare”, la praznicul ei, în timpul 
Utreniei, luni 24 septembrie (25 septembrie — ziua liturgică) 2018, la Mănăstirea 
Boian (Ucraina), jurisdicţia arhiepiscopului Longhin Jar. 

Icoana Maicii Domnului „Plângătoare” de la Boian 


În seara zilei de 18 decembrie 1993, spre sărbătoarea Sfântului Nicolae, pe când se 
slujea în biserica din Boian utrenia, la chemarea preotului în faţa iconostasului: „Pe 
Născătoarea de Dumnezeu şi Maica Luminii, întru cântări cinstindu-o să o mărim”, 
din ochii Maicii Domnului de pe icoana iconostasului a început să izvorască 
lacrimi. O săptămână întreagă a plâns, iar mai apoi de câteva ori pe săptămână. Cu 
un an mai târziu a început să plângă şi Pruncul, Înalt prea sfinţia sa Onufrie, arhie- 
piscopul Cernăuţilor şi Bucovinei a verificat faptul şi s-a constatat că e o minune 


dumnezeiască şi icoana a fost canonizată. Despre minunile săvârşite de la ea, sunt 
o mulţime de mărturii ale acelora care au fost vindecaţi. 


Ele vor fi publicate cândva într-o broşură aparte, dar până atunci, ca să spulberăm 
îndoielile unora, amintim în treacăt doar despre unele din ele. 


Astfel un copil olog a căpătat umblet, altul cu o tumoare canceroasă s-a vindecat. 
Femei care erau stăpânite de duhuri rele s-au curăţat şi au devenit normale. Pruncul 
nou-născut murea şi după rugăciunile făcute la Maica Domnului, a revenit la viaţă. 


Toţi creştinii, pe unde s-a făcut procesiune cu această icoană, au rămas întăriţi în 
credinţa ortodoxă şi mulţumiţi sufletește de această binecuvântare. 


Copiile acestei icoane, au fost înmulțite cu binecuvântarea înalt Prea sfinției sale 
Onufrie, şi împărțite credincioşilor. 


Plânsul icoanei se repetă în răstimpuri, când mai lungi şi când mai scurte. Astfel, 
din august 1997, nu s-au mai ivit lacrimi pe icoană până în 13 decembrie acelaşi 
an. În dimineaţa acelei zile s-a citit acest nou Acatist, iar seara a început să plângă. 
Parohul a observat şi a dat de veste ierarhului, care a venit a doua zi, după slujbă şi 


a săvârşit un Te-Deum cu acatistul Maicii Domnului. In tot timpul acesta au 
izvorât lacrimi. Amintirea ei se serbează la 25 septembrie. 


Dumnezeu să binecuvânteze cu harul Său pe toţi cei ce cinstesc pe Maica 
Domnului şi i se roagă cu credinţă (ortodoxia.md). 

PS - Minunea arătării Maicii Domnului în chip de lumină, după umila mea părere, 
are o importanță deosebită în contextul evenimentelor pe care le trăim astăzi: 

1. să ne întărească în credinţa ortodoxă şi să înţelegem că Maica Domnului ne este 
ocrotitoare şi ajutătoare preabună la vreme de încercare; 

2. să ruşineze pe ecumeniştii care stau împotriva Adevărului; 

3. să vădească înşelăciunea facţiuni schismatice a lui Filaret, şi să zădărnicească 
planurile anticanonice și antibisericeşti ale patriarhului Bartolomeu de a acorda 
Autocefalia schismaticilor ucraineni; 

4. să ruşineze şi să îndemne la pocăință pe pseudoacriviştii (gruparea Sava-Staicu- 
Rădeni) care l-au batjocorit fără niciun motiv real pe Vlădica Longhin, ierarhul 
mărturisitor al vremurilor noastre; 


Preot Claudiu Buză 


Preasfântă Născătoare de Dumnezeu, miluiește-ne pe noi! 


Sursa: 


https://ortodoxiamarturisitoare.wordpress.com/2018/09/30/minunea-aratarii-maicii- 
domnului-in-chip-de-lumina-la-manastirea-boian-ucraina-25-septembrie-2018/ 


Mănăstirea Boian şi icoana făcătoare de minuni a Maicii Domnului — 
pelerinaj în Ucraina 

Era deja ora 10 când am plecat spre Boian. inta noastră o reprezenta mănăstirea 
Boian şi mai ales icoana făcătoare de minuni a Maicii Domnului. Pe drum, ghidul 
nostru Marin ne-a vorbit despre icoana Maicii Domnului. 


"În seara zilei de 18 decembrie 1993, spre sărbătoarea Sfântului Nicolaie, pe când 
în Biserica din Boian se slujea Utrenia, la chemarea preotului în faţa iconostasului 
„Născătoarea de Dumnezeu şi Maica Luminii, cu cântări cinstind-o să o mărim ”?, 
din ochii Maicii Domnului de pe icoana iconostasului au început să curgă lacrimi. 
O săptămână întreagă a plâns, iar mai apoi de câteva ori pe săptămână. Cu un an 
mai târziu a început să plângă şi Pruncul din braţele Fecioarei. ÎPS Sa Onufrie, 
arhiepiscopul Cernăuţilor şi Bucovinei a verificat faptul şi a constatat că e o 
minune dumnezeiască, iar icoana a fost canonizată, amintirea ei serbându-se la 
25 septembrie ( de odovania praznicului Naşteriii Maicii Domnului ). 


Cu Sfânta Icoană s-au făcut procesiuni atât la Poceaev, cât şi în alte părți unde s-au 
săvârşit şi vindecări nenumărate. Toţi creştinii din locurile unde s-au făcut pro- 
cesiunile, au rămas întăriţi în credinţă şi mulțumiți sufleteşte de această binecu- 
vântare. 


Copiile acestei icoane au fost înmulţite cu binecuvântarea ÎPS Onufrie şi împărţite 
credincioşilor. 


Plânsul icoanei se repetă în răstimpuri, când mai lungi, când mai scurte. Astfel, din 
august 1997 nu s-au mai ivit lacrimi pe icoană până pe 13 decembrie, acelaşi an. În 
dimineaţa acelei zile s-a citit Acatist la icoană, iar seara a început să plângă. ... 


Boianul e un sat românesc (populat de români din începuturile sale, până în pre- 
zent), având două Biserici. Biserica din centru nu a fost închisă niciodată, iar cea 
„din deal””, cu hramul ,„, Adormirea Maicii Domnului””, a fost închisă în timpul 
stagnării. 


În perioada redeschiderii Bisericilor (*89-*91), un grup de creştini dreptmăritori din 
sat au solicitat că preotul Mihail Jar să le fie păstor şi slujitor în această Biserică ce 
vor să o redeschidă. 


Istoria localităţii este legată de această icoană şi de personalitatea celui pe care îl 
iubeşte toată Ucraina, toată Moldova şi pe care începe să-l iubească şi România.Nu 
l-am întâlnit pe Părintele Mihail Jar, acum episcopul Longhin.Nu am fost vrednică 
de cinstea aceasta.Şi nu am vizitat nici orfelinatul pe care îl cunoaşte toată sufla- 
rea. Am înţeles că nici nu se poate intra oricum acolo şi nici măcar nu e normal 
acest lucru.Copii au nevoie de linişte, nu să fie tulburaţi de curiozitatea noastră. 


Am intrat nerăbdători în curtea manăstirii 


şi trecând pe lângă ulciorul-fântână cu apa limpede şi bună. 


am intrat în biserică 

şi ne-am închinat la icoana Maicii Domnului. 


Am plecat capetele pe geamul Maicii, am sărutat cu lacrimi în ochi...am şters urma 
lumească a suferinţei noastre de pe geam şi spontan şi deloc canonic ne-am aşezat 
în genunchi, iar preoţii au citit acatistul Icoanei Maicii Domnului de la Boian. 


"Apărătoare Doamnă, pentru descoperirea Sfintei icoanei tale celei din Boian, 
mulțumire îți aducem ţie noi nevrednicii robii tăi, că ne-ai cercetat prin curgerea 
lacrimilor din ochii Tăi de pe icoană şi pentru că ai voit să ne întăreşti în 
credinţa cea adevărată, ca izbăviţi fiind de tot răul, cu lacrimi Să-ţi cântăm ţie: 
Bucură-te, Maică Preacurată că noi suntem rodul lacrimilor tale!" 


Lacrimile curgeau din ochii noştrii şi întristarea mare cuprinde inimile noastre, 
pentru vremelnicia vieţii noastre şi mulțimea întristărilor pe care le-am adus Maicii 
Domnului. Cu toţi,inclusiv copii din grup, am fost emoţionaţi. Nu cred că a fost 
om care să fi stat în faţa icoanei care să nu fi fost emoţionat la vederea ei şi a 
urmelor lacrimilor pe obrazul Maicii. 


Am coborât la magazinul din subsolul bisericii şi am cumpărat iar icoane, acestea 
fiind ca şi cele cumpărate de la Bănceni, cele mai frumoase şi ieftine icoane din 
pelerinaj. 


Doina-Elena Dumitru 


Ucraina - Mănăstirea Boian şi Mănăstirea Bănceni 


luni, 1] noiembrie 2013 


După-amiază am ajuns la Mănăstirea Boian.Ştiam deja cât este de frumos, dar nu 
frumuseţea locului şi biserica m-au adus acolo ci... Maica Domnului însăşi. Mi-o 


aminteam mereu cât de frumoasă şi blândă este Maica Domnului în icoana acesta 
şi ce expresie frumoasă are Pruncul Sfânt în braţele Maicii. 

Astăzi vreau să vă povestesc despre icoana Maicii Domnului de la Boian. În bise- 
rica din Boian, unul din cele mai mari sate de români din regiunea Cernăuţi, există 
o mănăstire în ale cărei ziduri, în urmă cu mulţi ani, chiar în ajun de Moş Neculai, 
cu una din icoanele de pe catapeteasmă s-a petrecut o minune. 


Călugării şi stareţul mănăstirii au observat, la Vecernie, cum din ochii Fecioarei 
Maria cu Pruncul în braţe au început să picure lacrimi mari, ca boabele de rouă. 
Obrajii Fecioarei au rămas de-a pururi plânşi. O dâră maronie coboară din ochii 
blânzi şi trişti ai Fecioarei până înspre colţurile gurii. 


După ce s-a petrecut această minune, oamenii au început să vină puhoi la mă- 
năstire. Lacrimile Fecioarei Maria au vindecat copiii bolnavi, năpăstuiţi de soartă. 
Copiii schilozi au prins a merge, cei orbi au început să vadă. 


Pentru ca toţi cei nevoiaşi să poată atinge icoana făcătoare de minuni, preoţii au 
hotărât ca aceasta să fie plimbată din biserică în biserică. 


Aşezată sub hramul "Adormirea Maicii Domnului", biserica mănăstirii a fost sfin- 
țită de "Inălţarea Domnului”. La slujbă au participat 1500 de preoţi din Bucovina, 
Republica Moldova şi România, în frunte cu Vlădică de la Kiev. 


In toamna lui 1994, oamenii din Bănceni au turnat temelia mănăstirii. Pe lângă 
biserică, stăreție şi chiliile călugărilor, s-a mai ridicat o clădire în care şi-au găsit 
adăpost 30 de copu orfani. 


Cu evlavie şi smerenie, părintele Paisa ne-a arătat icoana făcătoare de minuni. 
Aşezată în faţa altarului, protejată de un geam de sticlă, Fecioara Maria cu Pruncul 
lacrima. 


Câte poveşti nu a auzit Maica Domnului şi câte suferințe a alinat!Căutaţi-o pe 
Maica Domnului de la Boian! Rugaţi-vă ei şi o să vedeţi că Maica Domnului o să 
vă răspundă la cereri...şi Pruncul ei Sfânt! Eu am avut sentimentul privindu-i ochii 
că sunt vii şi că sticlesc omeneşte dincolo de geamul care ne despărţea! 


Icoana făcătoare de minuni de la Boian (Bucovina) 


Am lăcrimat şi eu pentru mulțime de păcate pe care le tot repet, le tot fac...aceleaşi, 
aceleaşi semn al nepocăinţei depline... 


Seara am ajuns la Bănceni! Citez din jurnalul acelor zile" Deşi ştiu la ce să mă 
aştept rămân însă surpinsă. A apărut în doar câteva luni o altă construcție. E aproa- 
pe gata, are acoperiş şi mai sunt câteva clădiri ridicate la roşu. Dumnezeu înmul- 
țeşte aici totul." 


Ne-am cazat, patru în cameră... Apoi am mers în cimitir, la Maica Heruvima şi 
pruncul Serghei, apoi în biserică pentru priveghere... am dat ocol mănăstirii urmân- 
du-i pe preoţi cu icoana Sfintei Parascheva pe care o prăznuiam ziua următoare. 

Drumul a fost greu, eram deja obosite, colega mea Elena era deja agăţată de mâna 
mea şi încă câteva doamne m-au urmat ... ştiu a fost mult şi încă îmi pare rău că 
sunt de multe ori un exemplu nu tocmai confortabil, dar pentru mine pelerinaj în- 
seamnă şi un pic de jertfă, a ta. 


Noaptea târziu, după o scurtă discuţie cu părintele Alexie am adormit uitând 
definitiv România, purtându-i însă în inimă pe toţi cei cu care m-am întâlnit în 
această viaţa fie şi numai virtual ... 

Și somnul deşi scurt m-a odihnit şi m-a pregătit pentru slujba de duminică, slujba 
în catedrala cea mare de la Bănceni. Slujea episcopul Longhin atât de drag nouă, şi 
slujeau toţi preoţii din grupul nostru. Mare binecuvântare pentru noi toţi. 


ŞI a predicat PS Longhin: 
(Matei 13, 3-9) 


Semănătorul este lisus Hristos, iar sămânţa este cuvântul lui Dumnezeu. Sămânţa 
de lângă drum sunt cei care aud, apoi vine diavolul şi ia cuvântul din inima lor, ca 
nu cumva, crezând, să se mântuiască. De ce ia diavolul sămânţa din inimile oame- 
nilor? O spune Domnul: Ca nu cumva, crezând, să se mântuiască. Cine nu păs- 
trează cuvântul lui Dumnezeu - şi nimic altceva decât cuvântul lui Dumnezeu - în 
inima sa, nu poate să se mântuiască. Asupra inimii neîncălzite de cuvântul lui 
Dumnezeu stă la pândă diavolul, ca să fure. 


Sămânţa de pe piatră sunt aceia care, auzind cuvântul, îl primesc cu bucurie, dar 
aceştia nu au rădăcină; ei cred până la o vreme, iar la vreme de încercare se lea- 
pădă. 


Cea căzută între spini sunt cei ce aud cuvântul, dar umblând cu grijile şi cu bogăţia 
şi cu plăcerile vieţii, se înăbuşă şi nu rodesc. lar cea de pe pământ bun sunt cei ce, 
cu inimă curată şi bună, aud cuvântul, îl păstrează şi rodesc întru răbdare. 


Din pildă vedem că suntem patru feluri de oameni, patru feluri de inimi şi mai 
vedem că inima omului este schimbătoare şi ne întrebăm de ce. De ce suntem patru 
feluri de oameni, deşi suntem credincioşi, auzim cu aceleaşi urechi cuvântul lui 
Dumnezeu şi ieşim din biserică totuşi patru feluri de oameni, şi doar a patra inimă 
este a celor care împlinesc cuvântul lui Dumnezeu? 


De ce nu ieşim din biserică mărturisind cu viaţa noastră, cu fapta noastră pe Dum- 
nezeu care L-a dat pe unicul Său Fiu ca oricine crede în el să aibe viaţă veşnică? 
Pentru că nu credem în viaţa veşnică! Nu am cunoscut oameni care să-şi urască 
trupul! Egoism.Grije de sine! Vrăjmaşul ne fură cuvântul lui Dumnezeu. Este acum 
un curent care zice că toată lumea se va mântui.Se vor mântui diavoli? Şi slujitorii 
lui antihrist? 


"Adevărat, adevărat vă spun vouă, că cine ascultă cuvintele Mele şi crede în Cel ce 
M-a trimis pe Mine are viaţă veşnică şi la judecată nu va veni, ci s-a mutat din 
moarte la viaţă."(ev loan 5, 24) Doar cei care ascultă cuvântul lui Dumnezeu şi-l 
vor împlini se vor mântui! 


Depinde de noi unde ne alegem să fim: noi ne alegem locul lângă Dumnezeu sau în 
iad! "Dacă vrea cineva să vină după Mine, să se lepede de sine, să-şi ia crucea şi 
să-Mi urmeze Mie." spune Mântuitorul. Luaţi-vă crucea, dragii mei şi urmaţi lui 
Hristos! 


Călugării, oh, călugării au mare râvnă în rugăciune, pentru că nu mai au nimic al 
lor, ei au dat tot pentru dragostea lui Hristos. 

Nu plângeţi! Cei care vom păstra cuvântul lui Dumnezeu şi-L vom ruga, Îl vom 
îndupleca să ne ierte.Dumnezeu pe nici unul nu l-a scos afară, pe înşelaţii care au 
plâns, pe desfrânate şi pe vameşi, Dumnezeu i-a primit înapoi. 


Suntem spurcaţi, netrebnici, am distrus lumea creată perfect de Dumnezeu şi dia- 
volul ne şopteşte că suntem cineva...Eu sunt praf şi cenuşă, vierme... nu sunt 
nimic... Iubiţilor,eu cred că sfârşitul este aproape, văzându-mă pe mine atât de rău 
şi pe voi! 


Deci revenind la pildă, prima sămânță sunt cei care primesc cuvântul lui Dumne- 
zeu, dar pentru că inima nu este curată, diavolul le ia cuvântul. 


A doua sămânță sunt cei împietriţi cu inima... să iertăm dragilor, să iubim, să ne 
rugăm pentru ei, ca şi ei să înţeleagă taina Golgotei! 


A treia sămânță sunt cei care se întreabă: ce vom mânca?Ce vom face? Uităm de 
Dumnezeu, uităm să ne punem nădejdea în Dumnezeu, uitam să ne rugăm..." 


Am plâns cu toţii şi părintele predica şi plângea. În final ne-a spus o scrisoare pe 
care Dumnezeu ne-a scris-o nouă, fiilor Lui, scrisoare în care ne spunea cum ne 
aşteaptă să vorbim, iar noi preocupaţi de grijile cotidiene, nu avem timp să ni-L 
amintim pe Cel care ţine în mâna Sa totul! 


Preoţii din grupul nostru de pelerini, care au slujit Sfânta Liturghie la Bănceni, mi- 
au mărturisit că au fost primiţi cu multă iubire, aşa cum cu iubire întru Hristos am 
fost primiţi şi noi. Pentru toţi cei care trec pragul acestei mănăstirii Bănceni în- 
seamnă acasă! 


St vin tnt a 


e e: 
tr, DD) | (CSA 4 A 


ITI 


Puia are 


3 LA 


ci 


Pe 5 LA 


baie eee | 


m 
a d ba d a 


y 
: 
: 
. 
' 
: 


în . 
j Se o A o în At AN n a ta d d în a în a în a în nn sa în a ÎN a a în sa seca, 


publicat de Doina Elena Dumitru 


http://amintiri-tarzii.blogspot.com/2013/11/ucraina-manastirea-boian-si-manastirea.html 

http://www.mareleboian.com/lacasuri-sfinte/biserica-ortodoxa-adormirea-maicii- 


domnului/ 


http://www.mareleboian.com/istorie/moldova-1356-1775/ 


https://ok.ru/video/221594521886 

Bucură-te, Ma 


